Z A P I S N I K

1. (konstituirajuće) sjednice Vijeća Mjesnog odbora Markuševec,

17. lipnja 2021.


Sjednica se održava u prostorima Mjesne samouprave u Zagrebu, Šestinski Trg 10, 17. lipnja 2021., s početkom u 18,30 sati.
Temeljem odredbe članka 50. stavka 2. Odluke o izborima članova vijeća gradskih četvrti i članova vijeća mjesnih odbora (4/13, 5/17, 7/17, 2/19, 28/20, 8/21, 10/21 - pročišćeni tekst), po ovlaštenju pročelnice Gradskog ureda za mjesnu samoupravu sjednicom predsjeda Goran Rogić, viši stručni referent u Gradskom uredu za mjesnu samoupravu.
Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost svih članova Vijeća i otvara konstituirajuću sjednicu Vijeća Mjesnog odbora Markuševec.


Na prijedlog predsjedatelja Vijeće bez rasprave, jednoglasno, utvrđuje

DNEVNI RED


1. Osnivanje i izbor članova Mandatnog povjerenstva


2. Izvješće Mandatnog povjerenstva o provedenim izborima za članove Vijeća 

Mjesnog odbora Markuševec s prijedlogom za verifikaciju mandata članovima Vijeća - donošenje zaključka
     
3. Polaganje prisege članova Vijeća


4. Izbor predsjednika Vijeća


5. Izbor potpredsjednika Vijeća


6. Pitanja i prijedlozi

Predsjedatelj najavljuje da će – sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, predsjedati prvi izabrani član Vijeća s kandidacijske liste koja je dobila najveći broj glasova. 

NAZOČNI IZABRANI ČLANOVI VIJEĆA:

Tomislav Antolović, Nenad Cebić, Marko Đukić,  Brankica Habijanec, Josip Kobasić, Lobel Machala, Anita Matković
OSTALI NAZOČNI:


- Jasminka Rauch, voditeljica Područnog odsjeka Podsljeme (Centar)


- Goran Rogić, viši stručni referent u Gradskom uredu za mjesnu samoupravu


- Igor Perak, viši stručni referent u Gradskom uredu za mjesnu samoupravu

- Mirela Gašpert Bertić, stručni referent u Gradskom uredu za mjesnu samoupravu


- Bernarda Marković, stručni referent u Gradskom uredu za mjesnu samoupravu

Predsjeda Tomislav Antolović, kao privremeni predsjedatelj u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.
Predsjedatelj konstatira da je nazočno 7 izabranih članova od ukupno 7 članova Vijeća, što znači da Vijeće može pravovaljano odlučivati te otvara nastavak sjednice.

Predsjedatelj utvrđuje da je dnevni red sjednice prihvaćen.
Ad 1. Osnivanje i izbor članova Mandatnog povjerenstva

Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave, Vijeće jednoglasno donosi

Z A K LJ U Č A K

o osnivanju i izboru članova Mandatnog povjerenstva


1. Osniva se Mandatno povjerenstvo Vijeća Mjesnog odbora Markuševec (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


za predsjednika: Josip Kobasić;


za članove:       1. Nenad Cebić i




 2. Brankica Habijanec.


Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 

Ad 2. Izvješće Mandatnog povjerenstva o provedenim izborima za članove Vijeća Mjesnog odbora Markuševec s prijedlogom za verifikaciju mandata članovima Vijeća – donošenje zaključka
Predsjednik  Mandatnog povjerenstva podnosi izvješće. (Potpisano izvješće prilaže se ovom zapisniku.) 

Predsjedatelj otvara raspravu.

Bez rasprave,  Vijeće jednoglasno donosi
Z A K LJ U Č A K

o verifikaciji mandata članovima

Vijeća Mjesnog odbora Markuševec
           1. Prihvaća se Izvješće Mandatnog povjerenstva o provedenim izborima  za članove  Vijeća Mjesnog odbora Markuševec s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:
1. TOMISLAV ANTOLOVIĆ
KANDIDACIJSKA LISTA GRUPE BIRAČA





Nositelj kandidacijske liste: TOMISLAV ANTOLOVIĆ
2. JOSIP KOBASIĆ


KANDIDACIJSKA LISTA GRUPE BIRAČA





Nositelj kandidacijske liste: TOMISLAV ANTOLOVIĆ
3. MARKO ĐUKIĆ


KANDIDACIJSKA LISTA GRUPE BIRAČA





Nositelj kandidacijske liste: TOMISLAV ANTOLOVIĆ
4. ANITA MATKOVIĆ 

MOŽEMO! – POLITIČKA PLATFORMA





ZAGREB JE NAŠ!
NOVA LJEVICA – NL
ZELENA ALTERNATIVA – ODRŽIVI RAZVOJ HRVATSKE – Zelena alternativa  

     




ORaH

   




ZA GRAD

     




NEZAVISNA LISTA ZAGREB – NLZG

Nositelj kandidacijske lista: ANITA MATKOVIĆ

5. BRANKICA HABIJANEC
MOŽEMO! – POLITIČKA PLATFORMA

    




ZAGREB JE NAŠ!
NOVA LJEVICA – NL
ZELENA ALTERNATIVA – ODRŽIVI RAZVOJ HRVATSKE – Zelena alternativa  

     




ORaH

   




ZA GRAD

     




NEZAVISNA LISTA ZAGREB – NLZG

Nositelj kandidacijske lista: ANITA MATKOVIĆ

6. NENAD CEBIĆ
 

HRVATSKA DEMOKRATSKA ZAJEDNICA – 
HDZ



HRVATSKA SOCIJALNO – LIBERALNA STRANKA – HSLS

HRVATSKA STRANKA UMIROVLJENIKA – HSU 

Nositelj kandidacijske liste: NENAD CEBIĆ
7. LOBEL MACHALA 

DOMOVINSKI POKRET – DP

                                                     
ZELENA LISTA





Nositelj kandidacijske liste: LOBEL MACHALA
3. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.
Ad 3. Polaganje prisege članova Vijeća
Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

/Potpisani tekstovi prisege članova Vijeća prilažu se ovom zapisniku./

Ad 4. Izbor predsjednika Vijeća

Predsjedatelj obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća.

              Prijedlog – da se za predsjednika izabere Tomislav Antolović - podnijeli su članovi: Nenad Cebić, Josip Kobasić i Marko Đukić.

            /Prijedlog se prilaže ovom zapisniku./

            Predsjedatelj otvara raspravu.


Budući da nitko ne traži riječ predsjedatelj poziva izabrane članove Vijeća da dizanjem ruke daju svoj glas ponuđenim kandidatima. Predsjedatelj daje na glasovanje prijedlog:

Za kandidata Tomislava Antolovića glasovalo je 5 članova Vijeća, a 2 člana bila su suzdržana.
Predsjedatelj utvrđuje da je većinu glasova svih članova Vijeća dobio kandidat Tomislav Antolović i konstatira da Vijeće donosi
Z A K LJ U Č A K

o izboru predsjednika 

Vijeća Mjesnog odbora Markuševec

1. Za predsjednika Vijeća Mjesnog odbora Markuševec izabran je Tomislav Antolović.


2. Ovaj će zaključak biti objavljen na oglasnoj ploči u sjedištu Mjesnog odbora.


Predsjednik zahvaljuje članovima Vijeća na ukazanom mu povjerenju i nastavlja predsjedati.

Ad 5. Izbor potpredsjednika Vijeća Mjesnog odbora Markuševec

Predsjednik obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjednika Vijeća.

              Prijedlog – da se za potpredsjednika izabere Nenad Cebić - podnijeli su članovi: Josip Kobasić, Marko Đukić i Tomislav Antolović.
            /Prijedlog se prilaže ovom zapisniku./
Predsjednik otvara raspravu.

Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas jednom od ponuđenih kandidata. Predsjednik daje na glasovanje prijedlog. 

Za kandidata Nenada Cebića glasovalo je 4 člana Vijeća, a 2 člana bila su suzdržana.

Predsjednik utvrđuje da je većinu glasova svih članova Vijeća dobio kandidat Nenad Cebić i konstatira da Vijeće donosi

Z A K LJ U Č A K

o izboru potpredsjednika 

Vijeća Mjesnog odbora Markuševec
1. Za potpredsjednika Vijeća Mjesnog odbora Markuševec izabran je Nenad Cebić.


2. Ovaj zaključak bit će objavljen na oglasnoj ploči u sjedištu Mjesnog odbora.

            Predsjednik čestita izabranom potpredsjedniku.

            Potpredsjednik zahvaljuje članovima Vijeća.

Ad 6. Pitanja i prijedlozi

Daljnjih pitanja i prijedloga nije bilo, predsjednik Vijeća Mjesnog odbora Markuševec zaključuje konstituirajuću sjednicu.

Dovršeno u 19,25 sati.

KLASA: 026/02/21-002/870
URBROJ:  251-06-11-202-21-2
Zagreb, 17. lipnja 2021.       
Zapisnik vodila:

Mirela Gašpert Bertić
Predsjednik

Vijeća Mjesnog odbora Markuševec:








        Tomislav Antolović

